18 Σεπτεμβρίου, 2023

**ΔΕΛΤΙΟ ΤΥΠΟΥ**

###### ΑΦΙΞΕΙΣ ΤΟΥΡΙΣΤΩΝ ΚΑΙ ΕΠΙΣΤΡΟΦΕΣ ΚΑΤΟΙΚΩΝ ΚΥΠΡΟΥ ΑΠΟ ΤΑΞΙΔΙΑ ΣΤΟ ΕΞΩΤΕΡΙΚΟ: ΑΥΓΟΥΣΤΟΣ 2023

**Αφίξεις Τουριστών +13,4% και Επιστροφές Κατοίκων Κύπρου +30,2%**

**Αφίξεις Τουριστών**

Οι αφίξεις τουριστών τον Αύγουστο 2023 ανήλθαν σε 511.387 σε σύγκριση με 451.133 τον Αύγουστο 2022, σημειώνοντας αύξηση 13,4%.

Για την περίοδο Ιανουαρίου – Αυγούστου 2023, οι αφίξεις τουριστών ανήλθαν σε 2.648.795 σε σύγκριση με 2.127.172 την αντίστοιχη περίοδο του 2022, σημειώνοντας αύξηση 24,5%.



Οι αφίξεις από το Ηνωμένο Βασίλειο υπήρξαν η κυριότερη πηγή τουρισμού για τον Αύγουστο 2023, αφού αποτέλεσαν το 35,9% (183.642) των συνολικών αφίξεων, οι αφίξεις από το Ισραήλ το 14,9% (76.130), οι αφίξεις από την Πολωνία το 5,8% (29.495), οι αφίξεις από τη Γερμανία το 4,5% (23.178) και οι αφίξεις από τη Σουηδία το 3,6% (18.218).

Ο σκοπός ταξιδιού τον Αύγουστο 2023 ήταν για ποσοστό 86,0% των τουριστών οι διακοπές, για 11,9% η επίσκεψη σε φίλους ή συγγενείς και για ποσοστό 2,0% επαγγελματικός. Αντίστοιχα, για τον Αύγουστο 2022, ποσοστό 85,5% επισκέφθηκε την Κύπρο για διακοπές, 12,4% για επίσκεψη σε φίλους ή συγγενείς και 2,1% για επαγγελματικούς λόγους (Πίνακας).

|  |  |  |  |
| --- | --- | --- | --- |
| **Πίνακας** |  |  |  |
| **Σκοπός Ταξιδιού** | **Ποσοστό (%)** |
| **Αυγ. 2021** | **Αυγ. 2022** | **Αυγ. 2023** |
| Διακοπές | 87,7 | 85,5 | 86,0 |
| Επίσκεψη σε συγγενείς & φίλους | 9,9 | 12,4 | 11,9 |
| Επαγγελματικός | 2,3 | 2,1 | 2,0 |

**Επιστροφές Κατοίκων Κύπρου**

Τα ταξίδια κατοίκων Κύπρου στο εξωτερικό τον Αύγουστο 2023 ανήλθαν στις 199.920 σε σύγκριση με 153.563 τον Αύγουστο 2022, σημειώνοντας αύξηση 30,2%.

Οι κυριότερες χώρες από τις οποίες επέστρεψαν οι κάτοικοι Κύπρου τον Αύγουστο 2023 ήταν η Ελλάδα με 40,4% (80.713), το Ηνωμένο Βασίλειο με 5,7% (11.329), η Ιταλία με 5,3% (10.516), η Γαλλία με 3,7% (7.389) και η Ρωσία με 3,2% (6.490).



Ο σκοπός ταξιδιού των κατοίκων Κύπρου τον Αύγουστο 2023 ήταν κυρίως οι διακοπές με ποσοστό 90,4%, ενώ οι επαγγελματικοί λόγοι κατείχαν ποσοστό 5,9%, οι σπουδές ποσοστό 2,1% και οι άλλοι λόγοι ποσοστό 1,5%.

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

**Τουρίστες** - Θεωρούνται οι επισκέπτες που παραμένουν τουλάχιστον μία νύκτα στην Κύπρο.

**Αφίξεις τουριστών** - Ο όρος αναφέρεται σε αριθμό επισκέψεων και όχι σε αριθμό ατόμων. Αυτό διαφέρει με την έννοια ότι ένα άτομο μπορεί να κάνει περισσότερες από μία επισκέψεις τη δεδομένη περίοδο αναφοράς.

**Επιστροφή κατοίκων Κύπρου -** Η κατηγορία αυτή περιλαμβάνει πρόσωπα που διέμεναν στην Κύπρο για 12 τουλάχιστον μήνες, ή που ήρθαν στην Κύπρο με την πρόθεση να διαμείνουν για τουλάχιστον 12 μήνες, πριν από το ταξίδι τους.

**Πηγή Στοιχείων και Κάλυψη**

Τα στοιχεία προκύπτουν από την Έρευνα Ταξιδιωτών η οποία διεξάγεται στις αφίξεις και αναχωρήσεις των αεροδρομίων Λάρνακας και Πάφου. Επιπρόσθετα συγκεντρώνονται στοιχεία και από διοικητικές πηγές, όπως οι μηνιαίες αφίξεις από τα λιμάνια.

Τα στοιχεία καλύπτουν όλα τα άτομα που περνούν από έλεγχο διαβατηρίων στα λιμάνια και αεροδρόμια της Κύπρου και αναφέρονται στις ελεγχόμενες από το Κράτος περιοχές. Δεν περιλαμβάνουν τους ταξιδιώτες που έρχονται και φεύγουν παράνομα μέσω λιμανιών και αεροδρομίων της κατεχόμενης περιοχής της Κύπρου.

Η αναγωγή των στοιχείων έγινε με βάση τα στοιχεία που αποστέλλονται στη Στατιστική Υπηρεσία από το Τμήμα Πολιτικής Αεροπορίας και από τις λίστες επιβατών των πλοίων, καθώς και στοιχεία που αποστέλλονται από το Γραφείο Ανάλυσης και Στατιστικής της Αστυνομίας Κύπρου.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Τουρισμός](https://www.cystat.gov.cy/el/SubthemeStatistics?s=51)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Tourism__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=51) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2171)

*Επικοινωνία*

Λουκία Παναγίδου: Τηλ:+35722602152, Ηλ. Ταχ.: lpanagidou@cystat.mof.gov.cy